Til deg som får biologisk behandling for astma

Nucala (mepolizumab)

Fasenra (benralizumab)

Dupixent (dupilumab)

Xolair (omalizumab)

Biologiske legemidler er legemidler som er utviklet for å dempe inflammasjon (betennelse) og brukes når annen astmabehandling ikke gir tilstrekkelig effekt.

Tilgjengelige biologiske legemidler mot astma er:

Nucala (mepolizumab):

ferdigfylt sprøyte/penn 100 mg (Anti-IL-5)

Fasenra (benralizumab):

ferdigfylt sprøyte/penn 30 mg (Anti-IL-5)

Dupixent (dupilumab):

ferdigfylt sprøyte/penn 200 mg og 300 mg (Anti-IL-4/IL-13)

Xolair (omalizumab):

ferdigfylt sprøyte 75 mg og 150 mg (Anti-IgE)

Bestilling

Lege forskriver resept på legemidlet som skal brukes. Legemidlet må bestilles på apoteket minst en uke før injeksjonen skal settes (leveringstid kan variere fra apotek til apotek). Det anbefales å opprette et abonnement på apoteket for det aktuelle legemidlet.

Oppbevaring

Legemidlet skal oppbevares i kjøleskap (2-8°C) i originalesken for å beskytte mot lys. Esken bør oppbevares i en egnet beholder adskilt fra matvarer. Før injeksjonen settes tas sprøyten/pennen ut av kjøleskapet for å oppnå romtemperatur (25°C), vanligvis 20-45 minutter før. Skal ikke ristes.

Instruksjon for selvadministrering

Legemidlet skal settes som en injeksjon under huden (subkutan injeksjon). Anbefalt injeksjonssted ved selvadministrering er subkutant i mage eller lår. Omsorgsperson kan også injisere i overarm. Injeksjonssted bør skiftes for hver injeksjon.

Følgende punkter skal kontrolleres før injeksjonen settes:

Sjekk utløpsdato på etiketten på sprøyten/pennen

Sjekk at væsken i inspeksjonsvinduet er klar (fri for grums eller partikler) og fargeløs til lys gul til lys brun. Det er normalt å se en eller flere luftbobler.

Sprøyten/pennen skal ikke brukes dersom væsken er misfarget, eller hvis den inneholder synlige partikler. I slike tilfeller kontaktes apoteket.

For mer detaljert beskrivelse for det aktuelle legemidlet, se pakningsvedlegg eller www.felleskatalogen.no.

Avfallshåndtering

Den brukte sprøyten/pennen kastes i en egnet beholder som kan lukkes godt, f.eks. en plastflaske, og kastes så i eget husholdningsavfall.

Fornying av resept

Ved fornying av resept kontaktes Lungepoliklinikk per telefon på ukedager (se baksiden).

Kilder

www.felleskatalogen.no

Telefonnummer ved spørsmål relatert til

behandlingen:

Ukedager kl. 09-15:

Lungeavdelingens poliklinikk

tlf 55 97 40 80

Kveld/ natt/ helg:

Lungeavdelingens sengepost

tlf 55 97 35 30